S-3872/2023

Mál þetta, sem dómtekið var 29. ágúst sl., er höfðað með ákæru, útgefinni af lögreglustjóranum á höfuðborgarsvæðinu 20. júní 2023, á hendur X, kt. [...], [...] í Reykjavík:

„fyrir brot í nánu sambandi með því að hafa, aðfaranótt [...] 2022, veist með ofbeldi að maka sínum, A, kt. [...], inni á heimili þeirra að [...]í Reykjavík, og slegið hana ítrekað í höfuð og vinstri hönd með þeim afleiðingum að A hlaut grunnt hruflsár á hvirfli, litla mjúkvefjabólgu og mar bak við vinstra eyra og eymsli við þreifingu þar, þreifieymsli yfir hálshrygg, beinbrot á miðhandarbeini vinstri handar, mar og hrufl á vinstra handarbaki, hrufl á vinstri úlnlið og skerta hreyfigetu um úlnliðinn og við að beygja fingur vinstri handar.

Telst brot þetta varða við 1. mgr. 218. gr. b. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar er lög leyfa. Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði hefur ekki áður verið fundinn sekur um refsiverða háttsemi. Hann hefur gengist greiðlega við broti sínusem beindist að eiginkonu hans. Hann kveðst iðrast verknaðarins og hafi hann í kjölfar atviksins leitað sér aðstoðar við [...] með því að sækja [...]reglulega. Hann og brotaþoli hafi ákveðið að halda hjónabandinu áfram. Ber að líta til framangreindra atriða en hreinn sakaferill ákærða og skýlaus játning horfa til mildunar refsingar.

Til þyngingar horfir að háttsemi ákærða var alvarleg og brotið framið á sameiginlegu heimili þeirra. Þó að líkamlegir áverkar hafi ekki verið alvarlegir í þeim skilningi að varanlegt heilsutjón hafi hlotist af voru þeir dreifðir og bera þess merki að atlagan hafi verið harkaleg. Vísast í þessu sambandi til 1., 5., 6. og 8. tl. 1. mgr. 70. gr. almennra hegningarlaga. Fyrir liggur að ákærði var mjög ölvaður er atvikið átti sér stað en það leysir hann ekki undan sök, sbr. 17. gr. almennra hegningarlaga.

Samkvæmt framansögðu þykir hæfileg refsing ákærða ákveðin fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá upp-kvaðningu dóms þessa haldi ákærði almennt skilorð 57. gr. almennra hegningarlaga nr. 19/1940. Dómurinn telur rétt að binda frestun á fullnustu refsingar ákærða jafnframt skilyrði 1. tl. 3. mgr. 57. gr. almennra hegningarlaga og skal hann sæta sérstakri umsjón og meðferð hjá úrræðinu Heimilisfriður eigi sjaldnar en tíu sinnum á ári samkvæmt nánari ákvörðun umsjónaraðila. Þá skal ákærði hlíta fyrirmælum umsjónaraðila og neyta ekki áfengis eða annarra fíkniefna samkvæmt 2. og 3. tl. 3. mgr. 57. gr. sömu laga.

Aðspurður fyrir dómi kvaðst ákærði vera jákvæður fyrir þessari leið og telur dómari hana bæði raunhæfa og nauðsynlega í tilviki ákærða.

Ákærða ber, með vísan til 1. mgr. 235. gr. laga nr. 88/2008, að greiða allan sakarkostnað málsins, sem er málsvarnarþóknun skipaðs verjanda, I-kk-ef F-kk-ef Á-kk-ef lögmanns, sem þykja hæfileg 150.660 krónur. Þá skal ákærði greiða annan sakarkostnað samkvæmt framlögðu yfirliti sækjanda eins og nánar greinir í dómsorði.

S-kvk-nf H-kvk-nf upp dóm þennan.

Dómsorð:

Ákærði, X, sæti fangelsi íþrjá mánuðien fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940. Ákærði skal einnig á skilorðstímanum sæta umsjón og fyrirmælum hjá úrræðinu Heimilisfriður eigi sjaldnar en tíusinnum á áriog neyta ekki áfengis, sbr. 1., 2. og 3. tl. 3. mgr. 57. gr. sömu laga.

Ákærði greiði allan sakarkostnað málsins, sem er málsvarnarlaun skipaðs verjanda, I-kk-ef F-kk-ef Á-kk-ef lögmanns, 150.660 krónur. Þá skal ákærði greiða 55.792 krónur í annan sakarkostnað.

S-kvk-nf H-kvk-nf